Vi følte os meget velkomne, da alt var forberedt ned til den mindste detalje. Andrea har bl.a. udarbejdet "en brochure" over området San Lorenzo, hvor han har markeret spisesteder, cafeer etc., så man altid kan finde nogle gode steder i området, hvis han ikke er i nærheden - meget prof! Han stod altid til rådighed, hvis man havde spørgsmål, og han var ikke bleg for at komme med gode forslag til, hvilke steder man kunne besøge, hvilken offentlig transportlinje man kunne benytte, eller hvor man kunne spise lækker mad. Indretningen af lejligheden er FANTASTISK og stemningen hyggelig. Rummet var fint og forholdene rene. Morgenmaden var ikke prangende, da den bestod af søde kiks og kager, men det forventede vi heller ikke, så det var helt okay. Der var som regel ikke stille før kl. 22, som beskrevet i husreglerne, men det var også okay, da vi var på ferie og ikke skulle tidligt op. San Lorenzo Room grænser op til stuen, hvorfor man nemt kan høre, hvad der bliver sagt på den anden side af væggene. Alt i alt en super god oplevelse, og vi kommer meget gerne tilbage næste gang, vi skal til Rom.